SET ปิดดิ่ง 45 จุด วิตกสถานการณ์ไวรัส “โคโรนา” ระบาดทั่วโลก โบรกฯวางแนวรับถัดไป 1,500 จุด
SET ปิดดิ่ง 45 จุด วิตกสถานการณ์ไวรัส "โคโรนา" ระบาดทั่วโลก โบรกฯวางแนวรับถัดไป 1,500 จุด
SET ปิดดิ่ง 45 จุด วิตกสถานการณ์ไวรัส "โคโรนา" ระบาดทั่วโลก โบรกฯวางแนวรับถัดไป 1,500 จุด
27 ม.ค. 2563

ผู้สื่อข่าวรายงานว่า ดัชนีปิดวันนี้ที่ระดับ 1,524.15 จุด ลดลง 45.40 จุด (-2.89%) มูลค่าการซื้อขาย 69,174.18 ล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยปรับตัวลงมากกว่าตลาดหุ้นในภูมิภาคเอเชียที่มีบางตลาดเปิดทำการในวันนี้ ขณะที่ตลาดส่วนใหญ่ปิดเนื่องในเทศกาลตรุษจีน ส่วนตลาดในยุโรปที่เทรดบ่ายนี้ก็ติดลบราว 2% เช่นเดียวกับดาวโจนส์ฟิวเจอร์สที่ติดลบ สาเหตุหลักมาจากโรคระบาดจากเชื้อไวรัสโคโรนาสายพันธุ์ใหม่จากเมืองอู่ฮั่นของจีนที่แพร่กระจายไปหลายประเทศ
ทั้งนี้ ตลาดคาดว่าจะรุนแรงขึ้นและส่งผลกระทบต่อเศรษฐกิจ ทำให้หุ้นที่ปรับตัวลงนำก่อนเลยเป็นหุ้นในกลุ่มท่องเที่ยว และหุ้นในกลุ่มโรงกลั่นที่ปรับตัวลงตามราคาน้ำมัน หลังมองการชะลอเดินทางจะกระทบต่อการใช้น้ำมัน JET สร้างความกังวลให้นักลงทุนจึงเลือกที่จะขายลดความเสี่ยงก่อน เพราะไม่รู้โรคระบาดจะแพร่กระจายออกไปมากแค่ไหน ซึ่งวันนี้ก็คาดว่านักลงทุนสถาบันจะอยู่ฝั่งขาย
แนวโน้มการลงทุนในวันพรุ่งนี้ (28 ม.ค.) นายวีระวัฒน์ กล่าวว่า ตลาดฯยังมีโอกาสปรับฐานอยู่ โดยเฉพาะหากได้เห็นผู้ติดเชื้อไวรัสโคโรนาเพิ่มมากขึ้น พร้อมให้แนวรับ 1,500 จุด ส่วนแนวต้าน 1,530-1,540 ถัดไป 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
AOT มูลค่าการซื้อขาย 6,708.95 ล้านบาท ปิดที่ 68.75 บาท ลดลง 2.75 บาท
PTT มูลค่าการซื้อขาย 3,604.74 ล้านบาท ปิดที่ 43.50 บาท ลดลง 1.75 บาท
BAM มูลค่าการซื้อขาย 3,280.35 ล้านบาท ปิดที่ 26.75 บาท เพิ่มขึ้น 0.25 บาท
PTTEP มูลค่าการซื้อขาย 2,606.81 ล้านบาท ปิดที่ 122.50 บาท ลดลง 6.00 บาท
CPALL มูลค่าการซื้อขาย 2,376.11 ล้านบาท ปิดที่ 71.50 บาท ลดลง 2.00 บาท